Alegeri locale 2020. Alianța USR-PLUS a anunțat candidații pentru primăriile din București.
Alianţa USR PLUS a anunţat, duminică, candidaţii la primăriile de sector din Bucureşti. Aceștia sunt: Clotilde Armand – sectorul 1, Radu Mihaiu – sectorul 2, Ana Ciceală – sectorul 3, Simona Spătaru – sectorul 4, Alex Dimitriu – sectorul 5 şi Alexandru Gâdiuţă – sectorul 6. Alegerile locale vor fi organizate pe 27 septembrie.
Alianța USR-PLUS a prezentat candidații la primăriile de sector din București pentru alegerile locale din 27 septembrie. Aceștia și-au expus, duminică, prioritățile în fața președintelui USR București, Claudiu Năsui, și a președintelui PLUS București, Vlad Voiculescu.Astfel, candidații alianței sunt Clotilde Armand – Sectorul 1, Radu Mihaiu – Sectorul 2, Ana Ciceală – Sectorul 3, Simona Spătaru – Sectorul 4, Alexandru Dimitriu – Sectorul 5 și Alexandru Gâdiuță – Sectorul 6.Președintele USR București, Claudiu Năsui, a declarat că alianța are candidați cu experiență, oameni care au realizări importante."Unii dintre ei au participat la viața politică de până acum, au fost membri în Consiliul General al Municipiului București, au fost secretari de stat. Sunt oameni care și-au arătat deja competența și au dovedit câte se pot face în statul român dacă există voință, competență și onestitate", a spus Năsui.Președintele PLUS București, Vlad Voiculescu, a afirmat la rândul că toți candidații sunt rezultatul unui proces democratic, dinăuntrul fiecărui partid și dinăuntrul Alianței USR PLUS."Suntem singura mișcare politică care își alege candidații în mod democratic. Așteptăm de la acești candidați, în principiu, trei lucruri: să fie integri, să aducă lângă ei alți oameni asemenea lor și să înceapă treaba imediat, încă din prima zi de mandat. Și nu la machete, ci la proiecte reale, bine pregătite și bine implementate", a arătat Voiculescu.Alegerile locale se vor desfășura în data de 27 septembrie 2020.